Ćelijski adhezivni molekuli - Wikipedia\nĆelijski adhezivni molekuli\nĆelijski adhezivni molekuli, skraćeno CAM (engl. Cell adhesion molecule) su podeljeni na šest klasa i svi osim receptorskih hijaluronata predstavljaju transmembranske proteine koji se prožimaju od intercelularnog dela, kroz membranu ćelije do ekstracelularnog matriksa. U intercelularnom prostoru proteini su vezani za citoskelet ćelije, a njihov ekstracelularni deo se dalje vezuje za ekstracelularni matriks ili molekule drugih ćelija. Vanćelijski molekul za koji se veže ćelijski adhezivni protein se naziva njegovim ligandom. Ukoliko proteini interaguju sa proteinima iste vrste, nazivamaju se homofilnim, a ukoliko imaju sposobnost da se vežu za različite protine onda su to heterofilni molekuli. Takođe, neki od proteina zahtevaju prisustvo Ca2+ jona (kalcijum zavisni), dok za funkciju drugih nije potreban Ca2+ (kalcijum nezavisni). Za funkciju određenih molekula je neophodan Mg2+. Povezivanje ćelija ima važnu ulogu u prenosu informacija, održavanju strukture tkiva, migraciji ćelija, embriogenezi, proliferaciji (kancer), odbrani od virusa i bakterija, pamćenju.\n3.1 Tirozin fosfataza\nKadherini (engl. Cadherins) su homofilni, kalcijum zavisni proteini. Postoji oko 20 različitih familija kadherina, kao što su E-kadherini (engl. Epithelial, kod epitelnog tkiva), N-kadherini (engl. Neural, kod nervnih ćelija) i P-kadherini (engl. Placental, u tkivu placente). Omogućavaju vezu između istovrsnih ćelija (npr. N-kadherini se vezuju samo za druge N-kadherine), a odsustvu Ca2+ se destabilišu i veze ćelija se kidaju. Veza u ćeliji je ostvarena tako što se katenin vezuje za intercelularni kadherin i za vinkulin. Vinkulin je dalje vezan za aktinska vlakna citoskeleta.\nSelektini su heterofilni, kalcijum zavisni molekuli koji se vezuju za ugljeno hidratne molekule druge ćelije. Najčešće ne grade ćelijske spojeve, već vezuju ćelije u cirkulaciji (npr. leukociti – endotelne ćelije) omogućavajući njihovo kretanje. Podeljeni su na E-selektine (engl. Endothelial, u endotelnim ćelijama), P-selektine (u trombocitima i endotelnim ćelijama) i L-selektine (u leukocitima).\nSuperfamilija imunoglobulina (engl. immunoglobulin superfamily – IgSF) su homo i heterolitički, kalcijum nezavisni molekuli, koji se vezuju za integrine ili druge IgSF. U IgSF se ubraja više od 100 čalanova:\nneuralni athezivni molekuli (engl. Neural Cell Adhesion Molecules – NCAM), vezuju nervne i glijalne ćelije, u embriogenezi vezuju nervne i mišićne, kao i nervne ćelije međusobno, imaju ulogu u učenju i memoriji;\ninterćelijski athezivni molekuli (engl. Intercellular Cell Adhesion Molecules – ICAM) u epitelijalnim i endotelijalnim ćelijama, imaju ulogu u cirkulaciji obezbeđujući jače veze ali slabiju komunikaciju od molekula selektina;\nvaskularni ćelijski athezivni molekuli (engl. Vascular Cell Adhesion Molecule – VCAM-1), koji su endotelijalni ligandi za jednu vrstu integrina i imaju ulogu u imunskom sistemu;\nTrombocito-endotelni adhezivni molekule (engl. Platelet-endothelial Cell Adhesion Molecule – PECAM-1);\nL1, neuralni adhezivni molekul, ima ulogu u migraciji i komunikaciji aksona;\nReceptorska protein tirozin fosfataza ima ulogu u regulaciji adhezije pa se ubraja se u athezivne molekule zbog svoje funkcije. Učestvuje u prenošenju signala iz okoline u ćeliju.\nIntegrini su heterolitički adhezivni molekuli, Ca2+ ili Mg2+ zavisni, koji se vezuju za IgSF ili za ECM (fibronektin, laminin, kolagen). U intercelularnom prostoru, inegrini se indirektno vezuju za mikrofilamente. NJihova uloga je pre svega u prenošenju signala iz okoline u ćeliju, zatim, oni učestvujući u kreiranju oblika ćelije, proliferaciji, rastu, diferencijaciji, programiranoj ćelijskoj smrti, odstranjivanju nekih virusa i kretanju imunskih ćelija. Po građi, integrini su heterodimeri, sačinjeni od različitih α i β lanaca. Otkriveno je oko 18 različitih lanaca koji grade 24 različiih tipova integrina, s tim što neki lanci mogu da nastanu u više varijanti što zavisi od splajsinga (iskrajanja iRNK molekula).\nReceptori hijaluronata se vezuju za hijaluronat u ECM i svrstani su u ćelijske athezivne molekule zbog funkcije. Oni prenose informacije iz ECM u ćeliju, određuju imuni odgovor i učestvuju u kretanju ćelije.\n↑ Donald Voet, Judith G. Voet (2005). Biochemistry (3 izd.). Wiley. str. 396-7. ISBN 978-0-471-19350-0. http://www.chem.upenn.edu/chem/research/faculty.php?browse=V.\n↑ Brackenbury R, Rutishauser U, Edelman GM (January 1981). "Distinct calcium-independent and calcium-dependent adhesion systems of chicken embryo cells". Proc. Natl. Acad. Sci. U.S.A. 78 (1): 387–91. PMC 319058. PMID 6165990. doi:10.1073/pnas.78.1.387. Cite uses deprecated parameter |month= (help)\n↑ Ashraf Al-Amoudi, Daniel Castaño Díez, Matthew J. Betts & Achilleas S. Frangakis (2007). "The molecular architecture of cadherins in native epidermal desmosomes". Nature 450: 832–837. doi:10.1038/nature05994.\n↑ S Köhler, S Ullrich, U Richter and U Schumacher (2010). "E-/P-selectins and colon carcinoma metastasis: first in vivo evidence for their crucial role in a clinically relevant model of spontaneous metastasis formation in the lung". British Journal of Cancer 102: 602–609. doi:10.1038/sj.bjc.6605492.\nĆelijski adhezivni molekuli na Wikimedijinoj ostavi\nDobavljeno iz "https://sh.wikipedia.org/w/index.php?title=Ćelijski_adhezivni_molekuli&oldid=3586037"\nPoslednja izmjena na dan 29 mart 2014, u 04:25 č.


Rummenigge: UEFA razmatra organizaciju EURA u jednoj državi | SEEbiz.eu\nObjavljeno: 21.01.2021 / 10:28\nPočetak prvenstva plasniran je za 11. lipnja i trebalo bi se održavati u 12 gradova diljem Europe, ali Rummenigge ističe da je koncept takvog Eura izmišljen prije pojave koronavirusa.\n"Ne smijemo zaboraviti da je ideja o ovom posebnom domaćinstvu turnira nastala kad koronavirus nije postojao ... to je bila inicijativa Europske komisije koja je željela da se nogomet prikazuje po cijeloj Europi", rekao je Rummenigge za njemačke novine Muenchner Merkur / TZ.\nTagovi: Bayern, Karl-Heinz Rummenigge, Aleksander Čeferin, EURO 2020


Građanski savez: Pozivamo SDA da spremi Bošnjake na rat, međunarodna zajednica nas više ne podržava | Dnevnik.ba\nU tom smislu, GS poziva vladajuće stranke, posebno SDA koja ima kontrolu nad ključnim polugama vlasti, da počnu sa pripremama za zaštitu života i imovine stanovništva. Pozivamo ih da počnu dizati kapacitete Federalne uprave policije i MUP-ova županija u kojima HDZ nema kontrolu.\n"Važno je da javnost ima u vidu da su Oružane snage BiH nažalost gotovo u potpunosti podijeljene i neutralizovane.\nNa kraju, pozivamo SDA da shvati da su međunarodne okolnosti potpuno drugačije nego u periodu od kraja rata do prije nekoliko godina. Potrebno je da dio novca koji su pokrali od naroda počnu trošiti na lobiranje zapadnih vlada s ciljem spriječavanja da nam se u najmanju ruku uvede novi embargo na oružje kao što je to bio slučaj 1991. godine", poručuju iz GS-a.


Ko lažira podatke o zagađenju\nponedjeljak, 22 Oktobar 2012 15:01 Ko lažira podatke o zagađenju\nMetalurški institut "Kemal Kapetanović" Zenica vrši mjerenja zagađenosti zraka u Zenici na fiksnim stanicama (Institut, Crkvice, Tetovo) pomoću opreme za dnevno uzorkovanje i naknadnu laboratorijsku obradu. Odnedavno Metalurški institut "Kemal Kapetanović" Zenica vrši mjerenja zagađenosti zraka i pomoću automatske mobilne stanice koju mu je ustupio na rukovanje ZE-DO kanton. U priloženoj tabeli su uporedo prikazani rezultati mjerenja zagađenosti zraka sumpornim dioksidom (dnevni prosjeci) u augustu 2012. godine.\nKad su rezultati objavljeni na web stranici Općine, uočili smo ogromnu razliku u rezultatima mjerenja pomoću fiksne mjerne stanice i automatske mobilne mjerne stanice. Iako smo nadležne u Općini, Kantonu i na Institutu upozoravali da objavljeni podaci nisu validni, do danas još niko nije reagovao. Iz medija smo saznali da sredstva koja je nedavno odobrio federalni fond za okoliš NEĆE biti dovoljna za nabavku mjernih uređaja za praćenje kvaliteta zraka, tako da Zenica ni ove zime neće imati pouzdane podatke o zagađenju, na osnovu kojih bi se moglo tražiti reagovanje inspekcije i drugih nadležnih institucija. U prilogu možete pogledati objavljene rezultate sa fiksnih i mobilne stanice, te podatke iz istog perioda prošle godine. Ne znamo da li više zabrinjava što su podaci s mobilne stanice duplo manji od podataka s fiksnih stanica, ili to što je prosječna koncentracija duplo veća od prošlogodišnje.Postavlja se pitanje ko lažira ove podatke i za čiju korist.\n« Zimsko računanje vremena Humanitarna akcija IPF-a »\nna vrh Vi ste ovdje: HomeZenicaVijestiKo lažira podatke o zagađenju


Flagrantno kršenje prava stanara: Oduzimanje legalnog parkinga na Podbari (FOTO) | (Megafon #252)\nFlagrantno kršenje prava stanara: Oduzimanje legalnog parkinga na Podbari (FOTO)\n11. oktobar 2017. | Rad gradskih preduzeća\nImamo višegodišnji problem sa parkingom na Podbari, što je i hronični problem na nivou grada. Blizina plaćenih parking zona dodatno opterećuje i ovo malo parking mesta što imamo. Takođe, ovo je jedna od malobrojnih lokacija na Podbari gde je rizik od krađe ili obijanja vozila – prihvatljiv. Za traženje parkinga odlazilo je u proseku 30 minuta. To se postepeno pogoršavalo do danas kada je drastično pogoršano.\nNaime, Gradsko zelenilo nam za četvrtinu smanjuje regularni parking ispred zgrade. Ne možemo odbraniti nekoliko diskutabilno "divljih" mesta za parkiranje (zbog nedefinisane trase ulice Milana Rakića), ali čija je ideja da nam oduzimaju već postojeći parking? Ko omogućava smanjivanje površina gde možemo da parkiramo, na uštrb površina gde mogu neometano da naplate drakonske kazne? Ili je ovo podrška onima koji obijaju automobile? Jedino je sigurno da nama ide na štetu. Zar je moguće da baš svi "planeri" baš uvek mogu da uspešno ignorišu stanje na terenu i potrebe građana bez pozivanja na odgovornost?\nOvom prilikom, mi ih pozivamo na odgovornost.\nSvesni smo da su interesi gradskih preduzeća u sukobu sa interesima građana, te nismo očekivali da će nam oni rešiti bilo kakav problem. Ovo je presedan, budući da ovako otvoreno protiv nas do sada nisu nastupali. Bez objava, bez ikakvih zvaničnih dokumenata, mogućnosti žalbe. Čak i nepravovremena obaveštenja (koja su lepili tek kada su došli sa opremom) sem neosnovanih pretnji ne sadrže bilo kakvu verifikaciju. Linija napada je "ozelenjavanje gradskih površina", floskula kojom se prikriva još jedno žrtvovanje funkcionalnosti radi vrlo diskutabilne estetike.\nImamo oko 300 stambenih jedinica u ovom delu ulice, plus zaposlene u plavim zonama, plus zaposlene u okolini Temerinske, plus blok zgrada između Kosovske, Marka Miljanova i Zemljane Ćuprije i na sve ovo dolazi tek završen blok zgrada sa preko 200 stanova, na uglu Marka Miljanova i Đorđa Rajkovića. Svi ili nemaju ili imaju samo delimično rešen parking.\nDo objašnjenja zašto ne rešavaju problem, nego prave još veći – ne možemo da dođemo. Nadležni su uobičajeno nedostupni, a nezvanično su nas radnici Zelenila uputili na "ZIG", za koji znamo da je transformisan u drugo preduzeće.\nPrilažem galeriju slika. Imate moju dozvolu da je koristite.\npre 1144 dana i 10 sati\nPotpuno se slažem sa svim izrečenim.\nJa isto stanujem na Podbari i stanje na terenu je užasno. Zgrade se više ne grade u liniji paralelenoj sa ulicom već idu u T time zauzimajući svaki mogući prostor (najnoviji primer Gundulićeva 30-34, Jaše Ignjatovića 1, Bele Njive 18 u planu.. ). Takođe se zgrade grade na istoj liniji uz ulicu gde su nekada bile kuće umesto da se zgrade uvuku za barem 5 metara. Sada imamo visoke zgrade sa 5 parking mesta koja su paralelna sa ulicom, a trotoar jedva širok da se dvoje ljudi mimoiđe.\nNe znam kako, ali planiranje bi trebalo da ide u prilog onima koji tu žive, a ne samo u prilog prihodu grada. Ipak mi biramo ljude da nas zastupaju i ukoliko smatramo da nešto može bolje da se uradi trebali bi imati mogućnost da to promenimo - bilo peticijom, predlogom u Mesnoj Zajednici ili kritikom na javnom uvidu. Međutim stanje je takvo da građani nemaju stvarnu mogućnost da bilo šta promene. Svaka kritika se prihvati, napravi se pauza u izgradnji i nakon mesec-dva-tri urade po svome.\nU Mesnoj Zajednici bi morali imati sve planove u vezi sa izgradnjom tog dela grada, lice koje zastupa građane i plaćeno je za to. Moje iskustvo kada sam otišao u Mesnu Zajednicu je poražavajuće. Prvo mi je rečeno da ništa ne smem da dobijem u fotokopiji, da ono što je na javnom uvidu mogu da pogledam samo dok je neko još prisutan (čak nisam smeo ni da fotografišem dokumente pa da ih pročitam kod kuće -primer u vezi javnog uvida izgradnje javnih garaža), a za pokretanje bilo kojeg pitanja sam prvo morao da naučim kako je Mesna Zajednica organizovana, da dođem drugi put, itd...\nSve u svemu, jedino mi je preostalo da kupim skuter..\nPobednici treće nedelje nagradnog konkursa…


6 mjeseci pre 1074 pregleda Izvor: PV Informer\n“Infinity studios” se u svojih 6 godina postojanja profilisao u jedan od najboljih produkcijskih studija u Crnoj Gori a i šire.\nTim mladih kreativnih ljudi je spreman da odgovori svakom izazovu koji se stavi pred nas. Posjedujemo najkvalitetniju opremu na ovim prostorima, sto uz znanje i kontantno učenje garantuje odlične rezultate.\nSvadbe, muzički spotovi, reklame, korporativni video materijali, dokumentarni i kratki filmovi,\nsnimanje iz vazduha, snimanje i fotografisanje nekretnina su samo neki od projekata sa kojim\nse svakodnevno susrećemo.\nUkoliko su vam potrebne gore navedene usluge ili bilo šta vezano za foto i video produkciju tu smo za vas.\nPozovite na broj 067585905 ili nam se javite na nekoj od društvenih mreza.\nMarko Pejović – Kamerman/Montažer\nŽivko Pejović – Kamerman\nVeselin Dragaš – Fotograf\nKuća na prodaju, 103 m2, Zlatica – Podgorica\nProdajem plac na Gukama\nIzdajem namještenu garsonjeru u Podgorici (FOTO)


OŠ "Jovan Popović" obeležila 71 godinu postojanja | Ami Naxi Radio 89.7Mhz\nDanas je, na dan rođenja književnika čije ime nosi, u Osnovnoj školi „Jovan Popović“ obeležen Dan ove obrazovne ustanove i 71 godina postojanja. Dan škole zbog epidemiološke situacije obeležen je skromno, uz poštovanje svih mera koje su na snazi, kroz radionice na temu „Misli zdravo, živi zdravo“.\nDan Osnovne škole „Jovan Popović“ i 71. godišnjica postojanja obeleženi su danas kroz radionice na temu „Misli zdravo, živi zdravo“. Direktorica ove obrazovne ustanove, Jelena Krvopić kaže da je ovaj važan datum datum za ovu obrazovnu ustanovu obeležen vrlo skromno, u skladu sa trenutnom situacijom:\n–Želeli smo da ispoštujemo sve mere koje su na snazi, ali da učenici ipak osete prazničnu atmosferu na današnji dan. Odlučili smo se za radionice na temu „Misli zdravo, živi zdravo“. To što se svakodnevno susrećemo sa lošim vestima utiče kako na sve nas tako i na decu. Iz tog razloga smo želeli da kod dece probudimo odgovornost prema zdravlju i da ukažemo na neke lepe stvari i misli, jer kada je čovek raspoložen i srećan odatle proizilazi i fizičko zdravlje – rekla je Krvopić.\nObeležavanju Dana škole „Jovan Popović“ prisustvovala je i članica Gradskog veća za kulturu i obrazovanje Milena Živkov:\n–I OŠ „Jovan Popović“, kao i ostale škole, opredelila se za malo drugačiji vid obeležavanja Dana ustanove, zbog epidemiološke situacije. Zadovoljstvo je družiti se sa decom i videti šta su to njihovi učitelji i nastavnici pripremili kako bi obeležili ovaj važan datum. Čestitam svim učenicima i zaposlenima Dan škole -rekla je Živkov.\nOsnovnu školu „Jovan Popović trenutno pohađa 297 učenika.


Međunarodna akademija o natalitetu na Srebrnom jezeru\n20 Sep 2021, 10:53 velikogradiste.rs, rtv nlava Elena Marjanović\nPokret za decu Tri plus u subotu na Međunarodnoj akademiji o natalitetu pod nazivom “Operativni plan izlaska iz demografske krize“uručio je opštini Veliko Gradište plaketu „Zlatna kolevka“ za saradnju i partnerstvo u realizaciji projekta “Cena minus tri plus“.\nNa Srebrnom jezeru kod Velikog Gradišta, u subotu 18. septembra, u okviru manifestacije “Dan borbe protiv bele kuge“ održana je Međunarodna akademija o natalitetu pod nazivom “Operativni plan izlaska iz demografske krize“.\nSkup je otvorio Vladimir Štrbac predsednik Skupštine opštine Veliko Gradište, a ovom prilikom Pokret za decu Tri plus uručio je opštini Veliko Gradište plaketu „Zlatna kolevka“ za saradnju i partnerstvo u realizaciji projekta “Cena minus tri plus“.\nKako ističu organizatori, nadležni u opštini Veliko Gradište su shvatili koliki je značaj i uloga višedetnih porodica za demografsku sliku Srbije budućnosti i svojim merama privilegija i povlastica za ovu kategoriju društva žele da pošalju poruku da će imati podršku sredine u kojoj podižu i vaspitavaju svoju decu.\nMihajlovićeva: Devojčice koračajte hrabro napred, niste manje vredne\nPred devojčicama u Srbiji su razni izazovi uzrokovani rodnim stereotipima i predrasudama, ali one kroz život treba da koračaju…\n9 Oct 2021, 10:55\nKako su se smenjivali talasi korona krize i mere koje su ih pratile, tako su i mladi prolazili kroz različite faze. Od straha,…\nDečija nedelja u Velikom Gradištu\n8 Oct 2021, 20:57\nPovodom Dečije nedelje, predsednik opštine Dragan Milić i njegovi saradnici posetili su danas prvake OŠ “Ivo…


NEVIĐENO U ZG! Posle operacije, Popović prinuđen na NESVAKIDAŠNJI POTEZ! Svi zabrinuti, presedan na TV | Najnovije vesti - Srbija danas\n16.04.2019. • 10:41 Srbija Danas/Skandal\nŽiriranje iz postelje!\nDragan Stojković Bosanac hitno je operisao srce prošle srede u Beogradu na jednoj kardiološkoj klinici, piše Scandal.\nPoznatom kompozitoru zamenjeni su srčani zalisci, pa je u poslednjem trenutku izbegao ozbiljne komplikacije koje su, daleko bilo, mogle kobno da se završe! Srećom, javio se na vreme i sada se oporavlja, ali će morati ubuduće da bude mnogo oprezniji. Međutim, iako je operisan, ubrzo nakon intervencije, morao je da ustane iz kreveta je je kod takvih operacija neophodno da pacijent odmah prione na aktivnosti budući da srce mora da radi, a to je jedino moguće uz kretanje.\nUkoliko Dragan bude morao da se oporavlja duže, prvi čovek Granda, Saša Popović spreman je da organizuje njegovo uključenje u Zvezde Granda iz kreveta, ali o tome se još pregovara budući da se Bosanac oseća dobro i svi veruju da će moći da se vrati obavezama već naredne nedelje. U svakom slučaju, Sale ga je zamolio da ne propušta snimanja, pa makar se javljao u program iz svoje kuće! Sve kolege iz žirija su se baš zabrinule da li će s njim sve proći kako treba, pa ga svako malo zivkaju i šalju mu poruke, što Bosancu svakako znači. Koliko god da je neko hrabar, kakav je on, operacija nije mala stvar, posebno ako je u pitanju srce, tako da je sada i sam svestan da više nema šale i da mora da menja neke navike iz korena.\n- Problem srčanih zallizaka je u porastu, ali je dobra vest da se lako leči ukoliko se pacijenti jave na vreme. Problem je što u samom startu nema nikakvih simptoma, pa bolest podmuklo postaje sve ozbiljnija. Zbog toga su redovni sistematski pregledi neophodni. Dugo vremena bolest protiče bez ikakvih simtoma, a onda pacijent odjednom počne da oseća zamor pri najobičnijoj aktivnosti. To svima treba da bude signal da nešto nije u redu. Inače, kada se na vreme obavljaju pregledi, ta intervencija je maltene rutinska - objašnjava jedan kardiolog i apeluje i na Bosanca i na sve ostale da se redovno kontrolišu budući da je preventiva jedina sigurna za sprečavanje teških bolesti.\nTagovi: Zvezde Granda, Dragan Stojković Bosanac, Zvezde Granda žiri, Žiri Zvezda Granda, Saša Popović


Vlada prihvatila pruženu ruku SPC: Pozdravljamo spremnost Mitropolije da ustupi svoje zgrade za stacionare | Trebinje Danas\nVlada prihvatila pruženu ruku SPC: Pozdravljamo spremnost Mitropolije da ustupi svoje zgrade za stacionare\n20.03.2020. u 12:02\nRektor Cetinjske bogoslovije, o. Gojko Perović, poručio je sinoć da Crkva stoji na raspolaganju državi sa svim svojim kapacitetima, i da je spremna da ustupi svoje zgrade i ustanove, ako je potrebno praviti stacionare.\n„Ima dosta mladih koji se javljaju kako da pomognu, naše narodne kuhinje rade. Spremni smo da stavimo na raspolaganje svoje zgrade i ustanove, ako je potrebno praviti neke stacionare. Ne damo živote svojih bližnjih, svi mi vjernici imamo starije ljude u porodicama i ponavljam poziv vjernicima da se drže svih upustava nadležnih“, rekao je Perović gostujući uživo u emisiji Radio Svetigore i na društvenim mrežama, u okviru internet litije.\nVlada Crne Gore pozdravila je spremnost Mitropolije crnogorsko-primorske da ustupi svoje zgrade za stacionare, i tako da nemjerljiv doprinos u borbi protiv pošasti.\n“Pozivamo rektora Perovića da dostavi spisak objekata koji se mogu koristiti za karantinski smještaj, kako bi stručne službe Ministarstva zdravlja sagledale i ocijenile ispunjenost uslova”, poručili su iz Vlade.


Guarana Foam Fest 2013: Eva Ras u ulozi di-džeja na VIP žurki! (Foto) - Muzika - Region - Vesti - Svet Plus\nGuarana Foam Fest 2013: Eva Ras u ulozi di-džeja na VIP žurki! (Foto)\nVip žurka predstojećeg Guarana Foam Festa održana je u utorak uveče u ekskluzivnom salonu "Jerry" lanca restorana na poslednjem spratu TC Stadion.\n09:47 12. SEP 2013.\nŽurki su, kako je i najavljeno, prisustvovale mnogobrojne poznate ličnosti, koje su na crveni tepih počele da pristižu oko 22 časa. Među prvima je došla Eva Ras u kostimu britanske kraljice i odmah amtosferu dovela do usijanja. Eva je naime stala za miks pult, uzela slušalice od di-džeja i počela da miksuje, ostavivši bez teksta sve prisutne.\nGuarana Foam Fest u Ljubljani i Beogradu 21. septembra: Pena se širi Evropom! (Foto)\nU sjajnoj uvertiri za Guarana Foam Fest koji se 21. septembra održava u Areni uživali su teniser Viktor Troicki, ali i njegove mnogobrojne kolege sportisti. Boje glumaca branili su Dragan Mićanović i Srđan Timarov, zatim emotivni par Petar Benčina i Tamara Dragićević, Lena Bogdanović, Marko Jocić i mnogi drugi.\nŽurku nisu propustili ni baletski igrači Katarina i Milan Gromilić, a za stolom sa njima našla se i pop pevačica Nikolija Jovanović. Pevač Filip Mitrović bio je u društvu bivše "farmerke" Ljube Pantović, dok je bivši mister Srbije Luka Raco na žurku došao u društvu manekenke Vladane Railić.\nSvi prisutni mogli su da uživaju u muzici koju su puštali Dj Playa, producent Petar Della Pietra, Felipe Simo, Gogi Kabadajić, Criminal Guys, Dj Neli i Mark Anderson. Zabava je trajala do kasno u noć, a mnogi od gostiju već su potvrdili prisustvo u "Jerry" vip ložama na Guarana Foam Festu u Kombank areni 21. septembra.\nGuaranaGuarana Foam Fest 2013Fuarana Foam Fest\nPeti jubilarni Guarana Foam Fest ..\n22. septembar 2013.. 13:42


Održana panel-diskusija: „Tariq Ramadan: iskorak evropske islamske misli“ - AKOS\nHome > Vijesti > Vijesti iz zemlje > Održana panel-diskusija: „Tariq Ramadan: iskorak evropske islamske misli“\nProfesor Tariq Ramadan, jedan od najutjecajnijih živućih filozofa i mislilaca, već nekoliko decenija dosljedno i jasno iznosi svoje stavove o gorućim pitanjima današnjice, pozivajući muslimane na aktivno građansko djelovanje i suočavanje s izazovima našeg vremena i nudeći hrabra i kreativna rješenja za transformaciju naših današnjih i budućih društava na principima pravde i jednakosti, posebno kroz pružanje otpora nasilju, rasizmu, korupciji, destruktivnim ekonomskim politikama, izolaciji i svim vrstama diskriminacije. Zbog svojih čestih kritika upućenih militarističkoj politici evropskih, ali i muslimanskih vlada i političkoj hipokriziji izrazito prisutnoj u globalnoj politici svjetskih sila dr. Ramadan je već decenijama meta napada i različitih pokušaja diskreditacije, što je kulminiralo u posljednjih nekoliko mjeseci njegovim pritvaranjem u Francuskoj, vrlo nekorektnim tretmanom francuskog pravosuđa i izlaganjem agresivnom medijskom linču, zbog čega je njegovo zdravlje vrlo ozbiljno narušeno.\nTagovano Ahmet Alibašić cns Fikret Karčić Kenan Musić Sehija Dedović Tarik Ramadan Udruženje ilmijje Islamske zajednice


Platformski Dabar 2011 - najbolje igre po platformama | HCL.hr\nDuje Kozomara 04.01.2012. • 0 komentara • HCL\nRezultate Zlatnog Dabra 2011. objaviti ćemo u tri grupe kategorija, a prvi je stigao Platformski Dabar 2011, kod kojeg ste u osam kategorija izabrali jednako toliko pobjednika.\nSve dok nismo zatvorili Zlatnog Dabra 2011, u posebnom podforumu na HCL forumu glasali ste u tri grupe kategorija, a tako vam predstavljamo i konačne rezultate. Prvi rezultati su upravo stigli, a riječ je o Platformskom Dabru, koji otkriva za koje igre ste odlučili da su najviše obilježili prethodnu godinu na platformama za koje su izašle. Zanimljivo je da ste u osam kategorija Platformskog Dabra izabrali jednako toliko pobjednika, što dovoljno govori o kvaliteti i raznovrsnosti naslova koji su izašli 2011. Pobjednike najpopularnijih platformi predstavljamo i u video obliku, dok ćete utješne nagrade te PSP, DS te 3DS pobjednike pročitati u tekstualnom obliku.\nZLATNI DABAR 2011: Platformski Dabar 2011 – najbolje igre po platformama


Kako je došlo do tako reći paradoksalne situacije da su Srbi u Crnoj Gori, za koju su mnogi smatrali a i danas smatraju, među njima i strani istoričari, eksperti i političari „drugom srpskom državom“, danas ugroženi, gotovo potpuno obespravljeni? Koji su to glavni problemi sa kojima se suočavaju Srbi u toj bivšoj jugoslovenskoj federalnoj jedinici? Kome to smeta srpsko ime, srpska kultura i ćirilica u Crnoj Gori? Zašto je i kome je Mitropolija crnogorsko-primorska problem? Šta je to što je tamnošnji apsolutno većinski pravoslavni živalj toliko podelilo? O tim i mnogim drugim važnim i zanimljivim pitanjima vezana za položaj i probleme Srba u Crnoj Gori govoriće članovi Matice srpske – Društva članova u Crnoj Gori profesor Filozofskog fakulteta u Nikšiću dr Milorad Durutović i profesor Filozofskog fakulteta u Kososvskoj Mitrovici dr Mikonja Knežević. Gost u studiju je i sveštenik Mijajlo Backović, iz Tivta, jedan od organizatora odbrane Krstionice Suza Njegoševa i sekretar Odbora za obnovu Manastira Svetog Arhangela Mihaila na Miholjskoj prevlaci. U emisiji će se svojim nastupom predstaviti i dva pevačka društva, muško i žensko pevačko društvo, članovi KUD „Piva“ iz Plužina, u Crnoj Gori. Urednici emisije su Milena Vujović i Miroslav Karlica. Muzički urednik Branka Lolić Reditelj Ernestina Gligorijević.\nMoja generacija Z: Ekskurzija,r.\nMoj rođak sa sela: Murat, r.\nSrbija bruji posle njenog obraćanja povodom brutalnog napada navijača huligana na mladića starog 16 godina i njegovog druga, nakon čega se ovaj šesnaestogodišnjak sa teškim povredama mozga nalazi u bolnici u kritičnom stanju.Poslednjih godina, kaže prof. dr Danica Grujičić, ne postoji porodica u zemlji koja nema nekog obolelog od malignih bolesti, a određene vrste tumora koje su se javljale isključivo kod ljudi od pedeset ili šezdeset godina‚ sada se javljaju kod dece. Tvrdi da je NATO od nas napravio eksperimentalni poligon. Ima li dokaza o posledicama NATO bombardovanja? Kako smanjiti liste čekanja za teško obolele? Kako su njenu poruku shvatile kolege da se ljudi ne razboljevaju da bi lekari dokazivali svoje znanje već da su učili da bi ih izlečili. O stanju u zdravstvu, društvu, politici, odlasku lekara i mladih iz zemlje govori prof. dr Danica Grujičić, neurohirurg, vršilac dužnosti Instituta za onkologiju i radiologiju Srbije. Autor i urednik emisije je Olivera Jovićević.\nSlobodan Trkulja i Balkanopolis,muzički program 2 deo,r\nFestival igre,emisija iz kulture\nEksperiment Everglan,emisija iz ekologije,r.\nMedijska mreža srpske dijaspore:srpska razglednica iz Amerike-program za dijasporu\nIgrale se delije,na sred zemlje Srbije-Ganip Požarevac,muzički program,r.\nMoravska Srbija:rukopisna baština Moravske Srbije,emisija iz kulture\nObrazovno ogledalo:arhetip moderne bajke,opšteobrazovno program 4,r.


Početna Proizvodi Knjige Povijest Svjetska povijest ANTIBIROKRATSKA REVOLUCIJA\nPrva celovita politikološka i istoriografska analiza antibirokratska revolucije. Antibirokratska revolucija, društvena nestabilnost i sukobi u Jugoslaviji posle Titove smrti. Od stvaranja partijske države do politike nacionalne mobilizacije. Pad Ivana Stambolića, uspon Slobodana Miloševića i kosovska kriza. Zašto je Milošević pobedio? Kako je nastao srpski pokret na Kosovu osamdesetih godina? Jugoslovenska politika klasa i protesti u leto 1988. godine. Miloševićev populizam i talas mobilizacije. Od demonstracije beogradskih industrijskih radnika početkom oktobra, preko jogurt revolucije u Vojvodini, do pobune u Crnoj Gori u oktobru 1988. i januaru 1989. godine.


Šest trikova koji će vam pomoći da sačuvate memoriju na telefonu - Travnički vjesnik\nPrije svega obrišite stare fotografije, video-snimke, screenshootove. Ovo će vam uštedjeti jako puno mjesta, s obzirom na to da su kamere sve naprednije, a veličina fotki sve veća.\nPrebacite fotografije i video-klipove na računalo ili u cloud. Google Photos je odlična aplikacija za ovo, s obzirom na to da nudi neograničen prostor za skladištenje slika u nižoj rezoluciji, ali je ona dovoljno dobra za čuvanje uspomena.\nObišite aplikacije koje ne koristite. Sigurno imate neku video-igricu ili aplikaciju koju ste skinuli i samo jednom pokrenuli.\nTakođe možete početi sa korištenjem streaming servisa kao što je Google Music na primjer. Streaming servisi omogućavaju slušanje glazbe putem interneta, pa vam više neće biti neophodno da omiljene pjesme i albume čuvate u telefonu.\nVećina današnjih flagship telefona ima mogućnost da snima u 4K rezoluciji. Ukoliko nemate 4K monitor ili televizor nemojte da snimate video u ovoj rezoluciji, jer ove datoteke drastično veće nego kod HD i Full HD snimaka, a njome nećete ništa dobiti.\nI posljednji savjet je da redovno prebacujete sadržaj na memorijsku karticu, ukoliko je vaš telefon podržava.


DELIĆEVI TUŽIOCI ŽELE SNIMAK SA YOUTUBE-a | Institute for War and Peace Reporting\nOni kažu da bi zvučni zapis sa popularnog internet-sajta mogao osnažiti dokazni postupak protiv okrivljenog.\nNa suđenju bivšem komandantu bosanske vojske, Rasimu Deliću, tužioci su ove sedmice – smatrajući da bi za njihov slučaj to moglo biti od velike važnosti – podneli hitan zahtev da u dokaze bude uvršten i audio-snimak oproštajne ceremonije jedinice muslimanskih boraca iz inostranstva, koji je nedavno postavljen na internetu.\nNavedeni tonski zapis je deo video-snimka koji je pre dve sedmice postavljen na popularni internet-sajt YouTube, a general Delić je u pomenutoj prilici navodno rekao da je jedinica El Mudžahid bila sastavni deo komandnog i kontrolnog sistema bosanske vojske.\nDeliću se sudi zbog toga što navodno nije preduzeo neophodne mere za sprečavanje ili kažnjavanje muslimanskih boraca iz inostranstva, takozvanih mudžahedina, koji su tokom 1995. navodno pobili ili mučili više desetina zarobljenih srpskih vojnika i civila.\nOn se takođe tereti i za zločine koje su u junu 1993. mudžahedini navodno počinili nad zarobljenim hrvatskim civilima i vojnicima u selima Maline i Bikoši (opština Travnik, srednja Bosna).\nU vreme na koje se odnosi optužnica, Delić je bio komandant glavnog štaba Armije Bosne i Hercegovine (ABiH). Tužioci tvrde da je u avgustu 1993. upravo on naredio da se u zoni odgovornosti Trećeg korpusa ABiH formira jedinica „El Mudžahid“, koju su činili dobrovoljci iz inostranstva.\nTužioci nastoje da dokažu da su mudžahedini zaista bili pod Delićevom komandom i kontrolom – dok odbrana osporava tu tvrdnju.\nSnimak koji je postavljen na YouTubeu načinjen je – navodno – januara 1996., na oproštajnoj svečanosti El Mudžahida, koja je u gradu Zenici održana nakon raspuštanja jedinice.\nU svom podnesku od 25. septembra, tužioci su naveli kako tokom svedočenja jednog od bivših pripadnika El Mudžahida, Aimana Avada (Aiman Awad) – koji bi pred sudom trebalo da se pojavi 2. oktobra – žele da predoče taj tonski snimak i od svedoka zatraže da potvrdi njegovu autentičnost.\nTakođe su saopštili da je u toku proces analize glasa sa audio-snimka, koju sprovodi Holandski forenzički institut (HFI).\nNaglasili su i da će HFI prilikom analize glas sa audio-snimka uporediti sa četiri nesporna zapisa Delićevog glasa.\nTužioci su podneli i zahteve bosanskim vlastima da identifikuju i dostave svaki filmski, video ili audio-snimak govora koji je okrivljeni pred jedinicom El Mudžahid u Zenici održao oko 1. januara 1996.\nOsim toga, tužilaštvo je zatražilo i da NATO i američka vlada dostave sve izveštaje koji se tiču sastanka kojeg je sa zvaničnicima NATO-a Delić navodno održao 21. decembra 1995. na sarajevskom aerodromu.\nTužioci su objasnili da sve to čine zato što govornik na tonskom snimku tvrdi da jedinica El Mudžahid predstavlja deo komandne strukture bosanske vojske, te da je to potvrdio i na sastancima sa NATO-om na sarajevskom aerodromu.\nMeđutim, Delićevi su se advokati oštro usprotivili zahtevu tužilaštva da snimak bude uvršten u dokaze, tvrdeći da bi time bilo ugroženo pravo njihovog klijenta na pravično suđenje.\nGlavna Delićeva zastupnica, Vasvija Vidović, saopštila je ove sedmice da će odbrana i sama zatražiti ekspertsko mišljenje o autentičnosti audio-snimka.\nNezavisno od toga, Delićeva odbrana je zatražila i dodatno vreme za pripremu dokaznog postupka, tvrdeći da je – usled kompleksnosti slučaja i velikog broja dokumenata koja mora da pregleda – preopterećena.\nSudijska odluka o zahtevima tužilaštva i odbrane biće naknadno saopštena.


Veza sa ozenjenim muskarcem - Saveti Psihologa Online\nImam 27 godina.Pre vise od godinu dana sam usla u vezu sa kolegom koji je inace ozenjen i to je trajalo do pre dva meseca.Iskreno pocelo je sasvim slucajno prevashodno prijateljski.Dosta mi je pomagao i savetovao me oko moje tadasnje veze koja je bila pred pucanjem ali on je stariji (6 godina)i iskusniji i mnogo mi je pomogao u tome.Pa sam ga verovatno mnogo primila k srcu jer je bio otvoren i uvek uz mene kad mi je trebalo.Problem je sledeci jer posle naseg raskida pocela sam da umisljam mnoge stvari iako sam znala od samog pocetka situaciju i svesna svega.Budim se ranom zorom zamisljajuci kako se vidja sa ostalim koleginicama,kako je sa svimau kontaktu sem mene.Najveci je problem sto neznam kako da ispunim to vreme koje je on popunjavao jer me je navikao da se svaki dan cujemo,dopisivali smo se i svaki dan ujutru od 7 cak i kada je napustio nasu firmu i presao u drugu.Dopisivali smo se i preko fejsa,gde je on meni razne slicice slao,textove u neku ruku to su bile nase igre.Nekad mi na san dolaze mnoge stvari i zbog toga nemogu da spavam.Bojim se da sam postala veoma paranoicna cak u tolikoj meri da sam mu skoro poslala poruku i u njoj mu zapretila da cu ga reci zeni ako posumnjam da je sa nekom drugom koleginicom.Molim Vas pomozite.Unapred hvala!\nLjubavna veza sa oženjenim muškarcem\nNapisali ste da ste od samog početka znali situaciju i bili svesni svega. Jasno Vam je bilo da ta veza nema budućnost i da se radi o oženjenom čoveku. Ipak, još niste preboleli bivšeg i završili sa prošlošću. Dok ste bili u vezi najveći deo vremena ste provodili sa partnerom i sada je potrebno da svoj život organizujete na drugi način, da to vreme ispunite novim sadržajima. Izbegavajte sve što Vas podseća na bivšeg, družite se i posvetite poslu.\nSvaki raskid boli i potrebno je vreme da se odboluje. Što pre prihvatite gubitak pre ćete preboleti. Dokle god izbegavate da se pomirite sa činjenicom da je toj vezi kraj, dokle god se nadate, Vi pomerate, odlažete proces tugovanja za kasnije i tako ovu situaciju koja je sama po sebi već bolna dodatno otežavate sami sebi. Kada je Vaš emotivni život bio u haosu ( tadašnja emotivna veza pred pucanjem) kolega sa posla Vam je pružio, utehu, podršku i tim više ste ga primili k srcu i vezali se za njega. On Vam je tada pomogao da prebolite raskid. Pitanje je kako sada preboleti rakid sa njim? Ko sada da Vas uteši? Pokušajte da vezu sa kolegom gledate kao jedno iskustvo više i da iz toga izvučete pouku.\nSavetujem Vam da analizirate snove, stvari koje Vam se javljaju u snu i potražite pomoć stručnjaka uživo. Stvari koje Vam se javljaju u snovima mogu biti značajan podatak za psihologa, psihoterapeuta, psihijatra koji bude radio sa Vama.\nPogledajte odgovor na pitanje pod naslovom „Oslobođenje od prošlosti“ na strani "muško ženski odnosi".


Don't Knock Twice (2016) ~ Horor i SF Filmovi - Opis i radnja filma\nSunday, February 26, 2017 Horror 1 komentar\nRežija: Caradog W. James\nUloge: Katee Sackhoff, Lucy Boynton, Javier Botet\nViše o filmu: http://www.imdb.com/title/tt3622110/\nPogledajte još: Ouija: Origin of Evil (2016)\nOK, odustajem od mojih ranijih tvrdnji kako su britanski horor filmovi najčešće kvalitetniji od onih prekookeanskih. Ruku na srce – oni to povremeno zaista i jesu ali se sve češće dešava da su veoma amerikanizovani i to u zanatskom smislu. Takav je slučaj i sa Don’t Knock Twice, britanskim paranormalnim horor filmom na koji sam oko bacio nešto ranije, i to isključivo zbog primamljivog omota. Nažalost, na omotu je sve i stalo jer film nema da ponudi ni minimum zanimljivosti ili bilo kojeg drugog faktora koji jedan horor film čine makar delimično uspešnim, gledljivim, strašnim, jezivim ili na bilo koji drugi način vrednim gledanja.\nNa samom početku filma deluje da će u fokusu naše pažnje biti tinejdžerka Chloe, nadrkana klinka kojoj kao da su svi krivi za njenu tragičnu sudbinu, ali je fokus priče ipak na njenoj majci Jess, sadašnjoj umetnici a nekadašnjoj narkomanki, koja je malu Chloe onomad ustupila ustanovi za nezbrinutu decu jer je u tom trenutku više radosti pronalazila u drogi nego u svojoj ćerkici. Sada, otprilike desetak godina kasnije, Jess je „čista“ pa se setila svoje Chloe i pokrenula postupak povraćaja pozajmljene ćerkice koji neće biti nimalo lagan. Uz sve to „brižna“ majka je naišla na još jednu prepreku: devojka ne može da zaboravi kako je kao devojčica bila ostavljena i ne želi da vidi majku a kamoli da se pomiri sa njom. No, (ovo je sad važno) u trenucima dokolice Chloe sa svojim prijateljem/dečkom (nebitno) tumara po (pretpostavljam) okolini doma za decu bez roditelja i lokalnog autoputa gde se nalazi jedna stara, napuštena i po verovanju dečurlije – ukleta kuća! Kuća je nekada pripadala baki po imenu Mary Aminov, starici koja je optužena za otmicu i ubistva nekoliko klinaca, a legenda stara nekoliko godina kaže da se nikako ne sme dva puta pokucati na vrata njene stare kuće jer će... Pa, desiće se nekakva tarapana, definitivno.\nI desila se velika CGI tarapana jer su klinci, verovali ili ne (a naravno da verujete), zaista pokucali na famozna vrata na koja se nikada (ni u najvećem ludilu!) ne kuca i time probudili opasne babske animirane kreature! Već iste večeri Chloein dečko nestaje naočigled njegove upaljene web kamere a animirane kreature zatim počinju da spopadaju i samu devojku saučesnicu pa se ona uplašena i unezverena (u nedostatku boljih rešenja) upućuje kod svoje (ne)majke. Iako joj u principu apsolutno ne veruje (i misli kako njena ćerka halucinira jače od nje u svojim najplodnijim narkomanskim danima) Jess će se truditi da svojski pomogne ćerki kako bi zadobila njeno poverenje a vremenom će animacije početi da progone i nju samo, baš kao i neanimirane radnice centra za socijalni rad i bradati detektiv. Kako se bude stezao obruč oko majke i ćerke tako će one otkrivati delove stare slagalice i povezivati sve u jednu celinu što će razobličiti misteriju koja (ubeđen sam) „izuzetno“ zanima gledaoce ovog filma. Sledi priča prepuna preokreta, ničim izazvanih postupaka kako likova tako i famozne Baba Jage a zatim i finale svih dešavanja koje je skarabudženo i nedovršeno, valjda kako bi Don't Knock Twice dobio nastavak (recimo, Don't Knock Three Times), što se (nadam se) neće desiti.\nOvo je jedan loše napisan i prazan film, sastavljen pre svega od dosadnih i nebitnih sekvenci između kojih su nabacane random horor scene koje bi trebale biti strašne na papiru, ili u nekom drugom, ozbiljnije urađenom filmu. Jedan od većih problema je što akcenat filma ne predstavlja ukleta (pokojna, a sada animirana) bakica i njene težnje da killne sve što joj pokuca na vrata već pokušaji mirenja majke i ćerke i sve ono što ide uz to. Don't Knock Twice je u dobroj meri drama o izgubljenom poverenju i povraćaju istog, što mu prilično dobro polazi za rukom i filmskom trakom, ali je to ne previše bitno jer se upravo zbog toga zapostavlja horor segment. Recimo, usled nadugačke i naširoke majka-ćerka relacije malo je vremena utrošeno na samu baku, njen istorijat, život, poreklo, težnje ili bilo šta drugo što bi dodatno pojasnilo i proširilo priču. Gledaoci ne saznaju preko potrebne informacije o dotičnoj, ne vide flashbackove iz njenog života i ne mogu ni na koji način da se dodatno zainteresuju za ovaj nedovoljno interesantan i originalan film. Većina stvari i nakon finala ostaje nepoznata ili nedovoljno jasna a to ne važi samo za u filmu viđena dešavanja već i za ona iz prošlosti kao i za motivacije određenih likova, mahom onih negativnih.\nNa polju horora Don't Knock Twice je prilično slab iako se neko ko ovlaš pogleda ekran na kojem se emituje film ne bi složio sa tom konstatacijom. Film sadrži nekoliko jump scare momenata (od kojih zaista mali broj funkcioniše jer je gledalac ophrvan dosadom) i nekoliko generičkih pojavljivanja bake koja (naravno) hoda četvoronoške ne zato što je stara ili pokojna već zato što to izgleda strašnije. Motivacije likova, slab scenario i mnogo momenata slučajne koincidencije upropaštavaju i ono malo jeze ili uklete atmosfere jer umesto da se plašimo ili strepimo za likove neprestano razmišljamo zašto je neki karakter uradio to što je uradio i kako je znao da će neka stvar implicirati onu drugu... Recimo, osim četvoronožne bake vidimo levitaciju jednog lika (što je apsolutno bespotrebno ali po autorima filma izgleda spektakularno), pisanje krvlju po zidu (što nema nikakvu funkciju ali deluje veoma hororistično pa je ubačeno u film), vidimo neki paralelni svet za koji je nepoznato gde se nalazi i čitav niz drugih scena koje nemaju nikakve veze sa vezom. Naravno, od svih ovih vizuelnih elemenata se može napraviti dobar trailer koji će izgledati veoma zanimljivo i prevariti potencijalne gledaoce u pogledu kvaliteta, dinamike ili zanimljivosti ovog filma.\nPozitivnih stvari u filmu je jako malo ali ako bih nešto morao izdvojiti to je kvalitet fotografije i ambijenti u kojima se radnja filma dešava. Ambijenti i lokaliteti su povremeno zbilja prelepi ali se na tome sve i završava jer autor ne uspeva da iskoristi ni 10% onoga što mu je sumorna Britanija dala. S druge strane, autor koristi svaku priliku da nam pokaže ko su sponzori filma pa zato u krupnom kadru vidimo razne brendove telefona, računara i automobila. Za pohvalu je još jedino gluma, naročito majke (Katee Sackhoff – Oculus, The Haunting in Connecticut 2: Ghosts of Georgia) i samo donekle ćerke, koja slabo šta i progovara (Lucy Boynton – February), ali je slab scenario doprineo da njihovi postupci ne izgledaju previše uverljivo, baš kao ni odnosi unutar filma i među likovima. Deluje jako naivno i neverovatno da se sva opisana tarapana dešava baš između nekoliko likova, kao da niko drugi na svetu ne postoji, pa vam nikako ne savetujem da pogledate ovaj nezanimljiv ali ipak dobro režiran film (koji ipak poseduje i nekoliko amaterski režiranih kadrova koji odudaraju od skladne celine).\n+ gluma dve akterke; lokacije i eksterijeri\n– neubedljiva priča i odnosi među likovima\n– gomila nasumično nabacanih horor scena\n– nejasnoće, neoriginalnosti i nedorečenosti\n– nestrašan film; gomila animacija; završetak\nnovinar March 1, 2017 at 1:06 PM\nnikad cuo...a pratim horor produkciju ti izgleda bas sve zelis pogledati...\nSrećan nam 5. rođendan!


Kragujevac – akademski muzički centar na međunarodnoj sceni harmonike – Veliki Park\nKragujevac – akademski muzički centar na međunarodnoj sceni harmonike\nPovodom osvajanja prve nagrade na međunarodnom takmičenju akordeonista Svetski trofej, u Svečanom salonu zgrade Grada održana je konferencija za novinare na kojoj su o radu i uspehu Kragujevačkog akademskog orkestra akordeonista govorili Miljan Bjeletić, član Gradskog veća za kulturu, Predrag Kostović, dirigent orkestra i Petar Mirkov, profesor harmonike i član orkestra.\nKada govorimo o harmonici, grad Kragujevac je prepoznat kao akademski centar na međunarodnoj muzičkoj sceni, rekao je član Gradskog veća za kulturu Miljan Bjeletić. To je tradicija koju baštinimo već nekoliko decenija, bezmalo pola veka. Za tih četrdeset, pedeset godina izniklo je mnogo umetnika koji su danas priznati na međunarodnom podijumu. Rodonačelnik te škole je Radomir Tomić, nekadašnji direktor Muzičke škole „Dr Miloje Milojević“ u Kragujevcu i dekan Filološko-umetničkog fakulteta, koji je uspeo da iznedri svoju lozu i te izdanke vidimo danas u ustanovama kulture, a plodovi te loze su njihovi izvanredni rezultati na međunarodnoj sceni. Osvajanje Svetskog trofeja ukazuje na visoke umetničke domete Kragujevačkog akademskog orkestra akordeonista, veliku posvećenost i požrtvovanost, ambicije i mladalački entizijazam njegovih članova.\nGrad će i u narednom periodu nastaviti da podržava ovaj orkestar i učinićemo sve da bude još vidljiviji, ne samo na muzičkoj sceni Kragujevca, već i na međunarodnom podijumu, poručio je Bjeletić.\nKragujevački akademski orkestar akordeonista radi pod okriljem Muzičkog centra Kragujevac i okuplja umetnike koje povezuje negovanje akademskog zvuka harmonike. Na Svetskom trofeju svirali su dela Artura Markeza i Astora Pijacole. Takmičili su se u „D“ kategoriji u kojoj ne postoje starosne granice za članove orkestara i u okviru koje je potkategorija „napredni nivo“ za koju su se prijavili. Poslali su video materijal u trajanju od 30 minuta sa svojih koncerata u Novosadskoj sinagogi i Kolarčevoj zadužbini u Beogradu. Osvojili su prvu nagradu, a novac od nagrade donirali Klinici za pedijatriju UKC Kragujevac.\nMi se svake godine takmičimo sami sa sobom, kazao je dirigent Predrag Kostović. Naš cilj je da nastavimo da negujemo tradiciju harmonike kao akademskog instrumenta. Profesor Radomir Tomić je svima nama koji smo došli posle njega prokrčio put i pokazao nam u kom pravcu da se razvijamo. Akademski orkestar se trudi da odabirom programa, pristupom kompozicijama koje sviramo pokaže akademski nivo koji naši studenti i đaci imaju kao solo intrumentalisti. Ciljevi koje sami sami sebi postavljamo su viši od onih koje bilo koje takmičenje može postavi ispred nas. Iz godine u godinu sve bolje i ozbiljnije zvučimo, što nam predstavlja podstrek za dalji rad.\nSvetski trofej je zbog nepovoljne epidemiološke situacije prvi put održan onlajn krajem prošle godine. Svoje programe je 750 učesnika iz celog sveta predstavilo u različitim kategorijama.\nCategories:\tDruštvo, Kragujevac, Kultura, UDARNO-NASLOVNA SLAJDER, Vesti\t/ No Responses / by Milan 11 јануара, 2022


source.ba | Obilježeno 20 godina postojanja Magazina za ženu i porodicu 'Bosanska Sumejja'\nObilježeno 20 godina postojanja Magazina za ženu i porodicu 'Bosanska Sumejja'\n- Grupa muslimanki je pokrenula Magazin i mogu kazati da je on opravdao svoje postojanje. Puno je toga dokumentovano u "Bosanskoj Sumejji", danas smo sretni i zadovoljni onime što je ovaj Magazin i ponosni smo na njegov kontinuitet. Svi smo dužni da damo potporu ideji i onima koje su okupljene oko ideje "Bosanske Sumejje" - naglasio je reisu-l-ulema Kavazović.\n- Magazin "Bosanska Sumejja" je obilježio vrijeme. To je časopis koji je okrenut ženi, porodici, porodičnim vrijednostima, a znamo šta nam to znači u ovom vremenu. Sretni smo što je magazin uspio da se održi kroz sve ove godine, da bude u misiji i da poluči nemjerljive rezultate - poručio je muftija Fazlović.\nNamjera pokretanja magazina bila je da ponudi pitak izvor korisnih, pouzdanih i brižljivo biranih informacija za Bošnjakinje i muslimanke. Također, nastojalo se da Magazin postane platforma putem koje će Bošnjakinje različitih zanimanja i sposobnosti, moći komunicirati jedne s drugima ali i s ostatkom svijeta.\n- Izdavanje Magazina je osmišljena misija žena za buđenje svijesti o odgovornosti prema zajednici, doprinos aktivizmu, posebno na širenju znanja, najznačajnijem uslovu opsatanka budućih naših pokoljenja - izjavila je Asima Tulumović, predsjednica Udruženja "Sumejja" u Bosni i Hercegovini.\nUloga "Bosanske Sumejje" kao magazina za ženu i porodicu postaje sve ozbiljnija, naglasila je ovom prilikom glavna urednica magazina Azra Hasanović.\n- Kao časopisu islamskog svjetonazora, porodica i rodbinske veze za nas su od svete dužnosti. Čitav niz rubrika direktno se bavi temama razumijevanja porodice, učenja o njoj i praktičnim savjetima kako da se porodični odnosi ozdrave. Drago nam je što u "Bosanskoj Sumejji" možemo bilježiti mnoge naše ženske podvige - poručila je Hasanović.\n- Jedan od projekata na koji smo posebno ponosni je izložba "Žene, živo srce Srebrenice", koja predstavlja protrete žena koje svakog 11. u mjesecu mirnim protestima u Tuzli traže istinu i pravdu. Vrijedno je istaknuti i knjigu "Radosne bilješke", koju je prevela urednica Hasanović. Ponosni smo i na edukativni magazin "Moj ramazan", koji izdajemo tokom mjeseca ramazana, u saradnji s Odjelom za brak i porodicu Muftijstva tuzlanskog - navela je Đulović.\nMagazin "Bosanska Sumejja" izlazi uz podršku Muftijstva tuzlanskog, saopćila je Musimanska novinska agencija MINA.\nTagovi: "Bosanska Sumejja"Magazin


Marisela Grandić | Xplode Nutrition\nNOVA FITNES NAUKA\nVaše telo sadrži dosta mišićnih vlakana tipa I (sporog trzaja) koji su zaduženi za izdržljivost. Pored toga sadrži i vlakna brzog trzaja IIb, zadužena za „sve ili ništa“ pokrete – skokove, sprinteve i podizanja. Između ova dva tipa su i brza vlakna IIa koja su „na zadatku“ nekoliko minuta. Mišićna vlakna tipa IIb ne samo da su najveća, nego ona imaju i najveći potencijal da postanu još veća.\nsklekovi teretana skidanje kilograma xplode team body building Whey zdravlje whey protein Bench Press keto dijeta mišićna masa aminokiseline suplementi belančevine iskorak izoleucin Proteinske palačinke selfikon Xplode Nutrition Xplode Classic proteini tegovi bodybuilding trbušnjaci trbušni mišići mrtvo dizanje bikini zgib dijeta ishrana mršavljenje kardio trening fitness sportska ishrana mišići glutamin casein BCAA gojaznost metabolizam Classic Sports Festival Proteinski šejk čučnjevi kreatin motivacija mišićna definicija fitnes trening biceps protein\nXplode team, 18.08.2017, 10:48:\nŽelite li zaista da se rešite suvišnih kilograma zaboravite na stroge dijete. Nutricionisti preporučuju da se držite ovih 10


Filip Filipović najbolji igrač sveta! - Vaterpolo vesti\nPočetna » Slajder » Filip Filipović najbolji igrač sveta!\nFilip Filipović najbolji igrač sveta!\nVaterpolo savez Srbije saopštio je da je prema odluci Svetske kuće vodenih sportova (FINA), Filip Filipović najbolji igrač sveta u ovoj godini! To je drugi put da je Filipović proglašen za najboljeg na svetu, prvi put mu je to priznanje dodeljeno 2011. godine. Zajedno sa reprezentacijom Srbije Filipović je u 2014.godini osvojio Evropsko prvenstvo i Svetsku ligu.\nU izboru za najboljeg igrača sveta u 2014, bila su još dvojica reprezentativaca Srbije Gojko Pijetlović i Dušan Mandić, kao i mađarski igrači Deneš i Danijel Varga i Amerikanac Bonani. Filipoviću će priznanje biti uručeno na svečanoj ceremoniji u Dohi od 3. do 7. decembra.\n– Ovo priznanje je došlo kao potvrda dugogodišnjeg rada u klubu i reprezentaciji. Po drugi put! Samim tim je značaj ovogodišnje nagrade još veći. Posmatram nagradu kao i svaku titulu, kao uspeh ekipe. Priznanje je i pokazatelj kakve saigrače imam pored sebe. Njima dugujem najveću zahvalnost, i još jednom bih uputio veliko hvala što su uz mene i što zajedno uspevamo da budemo ispred vremena u kojem živimo. Zahvalio bih se i trenerima koji su me uvek vraćali na pravi put. I poslednja, ali u mom životu najbitnija i nekako neizostavna u formuli svakog mog uspeha je porodica. Njihova bezrezervna podrška i energija koju mi pružaju daju mi snagu da svakoga dana budem bolji – rekao je Filip Filipović za zvanični sajt VSS-a.\nFilip Filipović je sa reprezentacijom osvojio četiri zlatne medalje na Evropskom prvenstvu (2003, 2006, 2012. i 2014.), srebro (2008.) i bronzu (2010.), zlato na Mediteranskim igrama (2009.) i bronzu (2005.), osam zlatnih medalja u Svetskoj ligi (2005-2008, 2010, 2011, 2013. i 2014.) i bronzu (2009), dve zlatne medalje na Svetskom kupu (2006. i 2010.) i dve bronzane medalje na Olimpijskim igrama (2008. i 2012.). Osvojio je i zlatnu medalju na Svetskom prvenstvu 2009, i srebro 2011. Trenutno je član italijanskog Pro Reka, sa kojim je osvojio Evroligu 2010. i 2012. Igrao je za Partizan i Radnički iz Kragujevca sa kojim je osvojio LEN kup.


Seminar EOK-a u Portorožu | Crnogorski olimpijski komitet\nSeminar EOK-a u Portorožu\nPredsjednik COK-a Dušan Simonović boravio je 7. i 8. maja u Portorožu, gdje je prisustvovao redovnom godišnjem seminaru EOK-a, 32.po redu, i učestvovao u radu Foruma Olimpijske solidarnosti MOK-a.\nKljučni cilj seminara, koji je okupio oko 180 delegata iz 49 Evropskih olimpijskih komiteta, bio je optimiziranje priprema za odlazak na olimpijske događaje, kao i nastojanje da Evropa održi svoje mjesto na svjetskoj sportskoj sceni.\nNa plenarnim sjednicama i dvije radionice, učesnici su saslušali prezentacije o pripremama za Olimpijske igre u Londonu 2012. i Sočiju 2014., zatim Olimpijske igre mladih u Insbruku 2012. i Nanjingu 2014. i ljetnji Evropski Olimpijski festival mladih (EYOF) u Trabzonu 2011.god. Razgovarano je o različitim pristupima Nacionalnih olimpijskih komiteta u organizaciji svojih delegacija za ove događaje i novim strategijama kojima bi se unaprijedili timovi za vrhunske performanse, osigurala najbolja podrška navijača i uticalo na razvoj budućih sportskih prvaka.\nSeminar je zaključen s nekoliko važnih izvještaja, uključujući informaciju Svjetske anti-doping organizacije (WADA) o borbi protiv dopinga, Briselske kancelarije EOK-a o odnosima s EU, pregled aktivnosti Sportske komisije i informaciju o novoj nagradi “Piotr Nurovski” za najboljeg evropskog mladog sportistu, koja će po prvi put biti dodijeljena u novembru na Generalnoj skupštini EOK-a u Sočiju.


Blueberry BBTCHH-1 Tablet Car Headrest Holder, universal - Prodaja Oprema za mobilne telefone cena uvek najpovoljnija uz isporuku u celoj Srbiji. WebShop Kliklak - uvek najpovoljniji\nKliklak / Telefoni i Tableti / Oprema za mobilne telefone / Blueberry BBTCHH-1 Tablet Car Headrest Holder, universal\nŠifra artikla: 14989\nCENA sa popustom: 953 din\nNaziv: Tablet Car Headrest Holder, universal\nMediaRange Universal car holder for tablet ( MRMA202 )\nMediaRange Univerzalni držač u kolima za tablet kao i druge mobilne, prenosive uređaje, sa gumenim...\nMediaRange Universal car holder for smartphone ( MRMA201 )\nMediaRange Univerzalni držač za mobilne telefone kao i druge mobilne uređaje, sa gumenim čepom za...\nTip: Zaštitna maska za tablet Veličina: 10.1 Boja: Bela...


Kovačević veruje u plasman na Evropsko prvenstvo - Fudbal, Reprezentacija, Top News\nAleksandar Milosavljević 24.09.2013., 09:50\nFutsal selekcija Srbije danas igra revanš meč baraža za plasman na Evropsko prvenstvo 2014. godine.\nU prostorijama Fudbalskog saveza Srbije održana je konferencija za medije povodom predstojeće utakmice revanš utakmice futsal selekcije Srbije protiv reprezentacije Rumunije, u okviru baraža za plasman na Evropsko prvenstvo 2014. godine u Belgiji. „Orlovi“ su u prvom meču, u Rumuniji poraženi (1:2) i sa velikim ambicijama čekaju revanš i priliku koja im se ukazala. Utakmica protiv selekcije Rumunije igra se u utorak, 24. septembra u Beogradu u dvorani „Šumice“ od 19.00 časova.\nGosti na konferenciji za medije bili su selektor Aca Kovačević, kao i reprezentativci Slobodan Rajčević i Marko Perić.\n„U Rumuniji igra naše reprezentacije nije bila na nivou rejtinga koji naša uživamo u Evropi. Zato sada imamo obavezu da napravimo dobar rezultat i još jednom učestvujemo na Evropskom prvenstvu. Imali smo iskustva sa takvim ekipama kao što je Rumunija, koja već sedam godina igra praktično sa istom ekipom. Mi, s druge strane, imamo iskustvo i kvalitet da preokrenemo rezultat i očekujem da ćemo u tome uspeti“ – poručio je selektor Kovačević.\nSa selektorovim rečima složili su se i reprezentativci, Slobodan Rajčević i Marko Perić koji su poručili da će odigrati pametno i plasirati se na EP.\n„Ne možemo da igramo lošije nego što smo odigrali u prvoj utakmici protiv Rumuna. Favorit smo u ovom duelu, pre svega što imamo prednost domaćeg terena. Nadam se da ćemo da ponovimo uspeh kao u utakmici protiv Mađara prošle godine, kada smo bili u istoj situaciji i ostvarili uspeh u baražu“ – jasan je bio Rajčević.\nGolmani: Miodrag Aksentijević (Ekonomac), Aleksa Antonić (Kopernikus) i Nikola Josimović (Kolubara).\nIgrači: Mladen Kocić (Ekonomac),Slobodan Janjić (Ekonomac), Stefan Rakić (Ekonomac), Marko Perić (Araz, Azerbejdžan), Vidan Bojović (Ekonomac), Slobodan Rajčević (Ekonomac), Vladimir Milosavac (Bečej), Aleksandar Živanović (Tulon), Nikola Matijević (SAS Marbo), Jovan Cvetanović (Smederevo), Vladimir Lazić (Fenerbahče) i Marko Pršić (Baku London).\nAca KovačevićFutsal reprezentacija SrbijeMarko PerićSlobodan Rajčević\nPrethodna vest Dolonc uzela samo jedan gem\nSledeća vest Klop odlično prošao (VIDEO)\nKlop odlično prošao (VIDEO)


Ribnica bolja od VGSK\nRibnica - VGSK 3:0 (27:25, 25:22, 25:23)\nHala sportova u Kraljevu. Gledalaca: 200. Sudije: Aleksandar Petrović (Užice) i Vladimir Simonović (Kragujevac).\nRIBNICA: Gavrilović 16, Bojović 7, Usiljanin 11, Bićanin 2, Todorović 10, Radević 8, Jović (libero), Borovnjak 1, Simeunović, Milovanović, Popadić, Pljakić. Trener: Dragan Đorđević.VGSK: Nikolić 7, Mladenović 2, Perović 8, Đukić 7, Mitić 3, Ivanković 13, Đuričić (libero), Babić 3, Zebić, Petković 6, Rajković, Milovanović. Trener: Milan Đuričić.\nRibnica je ostvarila maksimalan trijumf protiv ekipe iz Velikog Gradišta i tako se vratila na treće mesto Wiener Städtische Super lige, sa bodom i utakmicom više u odnosu na NIS Vojvodinu, koja će svoj meč protiv Crvene zvezde igrati sutra u Novom Sadu.\nKraljevčani su do trijumfa došli teže nego što to konačan rezultat pokazuje. U uzbudljivoj završnici prvog seta domaći su iskoristili treću set loptu - 27:25. Nešto manje uzbuđenja bilo je u drugom periodu, koji je Ribnica dobila sa 25:22, iako su gosti imali prednost na oba tehnička tajm–auta. U trećem setu se činilo da će tim Dragana Đorđevića lako privesti meč kraju, u završnici je bilo 23:17. Imali su Kraljevačani četiri vezane meč lopte, a iskoristili su baš tu poslednju za nova tri boda. TABELA


Novi Put » Održana tradicionalna Zimska poljoprivredna škola u Jagodini\nNaslovna // Ekonomija // Održana tradicionalna Zimska poljoprivredna škola u Jagodini\ndatum unosa Dec 22, 2021\nTribina je privukla veliku pažnju mnogih zemljoradnika. Prisutnima u Jagodini obratio se i Miroslav Cvijetić, stručni saradnik gradonačelnika Jagodine za poljoprivredu\nZimska poljoprivredna škola, koju već 13. godinu organizuje jagodinska Poljoprivredno savetodavna i stručna služba, održana je u sali Pomoravskog okruga u Jagodini.\nCilj tribine bio je taj da pruži poljoprivrednicima nova znanja iz različitih oblasti. Iz ove ustanove istakli su da se nadaju da će informacije koje su poljoprivredni proizvođači dobili na ovim tribinama njima biti od velike koristi na njihovim poljoprivrednim gazdinstvima.\n-Mi smo se potrudli da teme bude raznovrsne. Govorilo se iz svih oblasti poljoprivrede: ratarstva, stočarstva, voćarstva, a bilo je reči i o agroekonomskoj politici Ministarstva poljoprivrede –rekla je Milanka Miladinović, savetodavac za ratarstvo u Poljoprivredno savetodavno i stručnoj službi u Jagodini.\nTokom tribine, bilo je reči i o dobrobiti svinja. Prema rečima Verice Lazarević, savetodavca za stočarstvo, mnogi ne znaju da svinje spadaju u kategoriju najosetljivijih domaćih životinja, a ona je dodala da je to bitno iz više razloga.\n-Kada vidimo svinjsko meso koje blede boje, mekano i vodnjikavo, znači da je životinja pretrpela neki stres. Onda to meso nije za ljudsku upotrebu, a ni za tehnološku preradu –rekla je Lazarević.\nTokom tribine u Jagodini, prisutnima se obratio i Miroslav Cvijetić, stručni saradnik gradonačelnika Jagodine za poljoprivredu. Tribine će biti održane i u četvrtak, 23. decembra u Svilajncu, kao i u petak 24. decembra u Rekovcu.


Konkurs Narodne biblioteke Užice za izradu taktilne makete Starog grada - Portal Pasaž\nKonkurs Narodne biblioteke Užice za izradu taktilne makete Starog grada\nPosted: 4. oktobra 2018. u 00:28 / by Milunka Nikolić / comments (0)\nNarodna biblioteka Užice raspisala je konkurs za izradu taktilne makete užičkog Starog grada čija je svrha da osobe sa oštećenjem vida mogu upoznati lepotu ovog znamenitog zdanja. Pravo učešća na konkursu „Dodirnimo užički Stari grad“ imaju učenici užičkih osnovnih i srednjih škola i za najbolje radova obezbeđene su nagrade.\nRadovi se kategorišu prema uzrastu od I do IV razreda i V do VIII razreda osnovne škole, kao i od I do IV razreda srednje škole. a žiri će, iz svake od ovih, izabrati po tri najbolja rada. Radovi moraju biti urađeni samostalno, a materijal biraju sami učenici preme svojim afinitetima, tako da su dozvoljeni kamen, drvo, glina, plastika, plastelin i svi drugi materijali od kojih se može oblikovati konkursom zadati objekat. Jedan autor može konkurisati sa najviše dva rada.\nKrajnji rok za predaju radova je 1. decembar , a radovi se neće vraćati.\nKonkurs „Dodirnimo užički Stari grad“ sprovodi se u okviru projekta „Inkluzivna kultura“ koju je podžalo Ministarstvo kulture i informisanja Republike Srbije.\nDodatne informacije vezane za konkurs mogu se dobiti putem telefona na brojeve: 031/ 54-578 i 062/882-7369.


Ministarstvo: RASTE BROJ ALBANACA U ORGANIMA DRZAVNE UPRAVE - Ulcinj info\nPrema podacima iz Informcije o zastupljenosti manjinskih naroda i drugih manjinskih nacionalnih zajednica u organima lokalne samouprave, privrednim društvima i javnim ustanovama, čiji je osnivač Glavni grad, Prijestonica ili Opština, raste broj Albanaca u tim organima.\nOd ukupno 3780 popunjenih upitnika u svih 224 organa koliko je bilo obuhvaćeno ovom\nInformacijom, u nacionalnom smislu, izjasnili kao: Crnogorac/Crnogorka 1930 (51,1%), Srbin/Srpkinja 711 (18,8%), Musliman/Muslimanka 76 (2,0%), Bošnjak/Bosnjakinja 537 (14,2%), Albanac/Albanka 242 (6,4%).\nPrije pet godina procenat Albanaca u državnoj upravi iznosio je gotovo pet puta manje, odnosno 1,32 odsto.\nU Opštini Ulcinj, od ukupno 197 upitnika u nacionalnom smislu, 162 zaposlenih ili 82 odsto su se izjasnili kao Albanci.\nInformaciju je pripremila Direkcija za nacionalne i etničke manjine Ministarstva pravde, ljudskih i manjinskih prava.


Izdvojeno: Kako naučiti štene da piški na određenom mestu\nPoslednja poruka: zoranbranislav (17 Okt 2020 19:15)\n15 NIKA 55032 17 Okt 2020 19:15\nIzdvojeno: Dnevnik jednog psa...\nPoslednja poruka: plavii (14 Nov 2018 20:22)\n7 Dusan 11376 14 Nov 2018 20:22\nIzdvojeno: Moja komanda izvršna: Av, av\nPoslednja poruka: DimA1994 (24 Feb 2016 15:52)\n57 Dusan 19334 24 Feb 2016 15:52\nIzdvojeno: Koje koštunjavo voće je opasno, a koje je bezbijedno i zdravo za pse?\nPoslednja poruka: Ljilja Hnovi (07 Maj 2014 22:27)\n0 Ljilja Hnovi 3039 07 Maj 2014 22:27\nIzdvojeno: Sasvim prirodno - U službi naroda - Psi\nPoslednja poruka: doktor1964 (16 Dec 2013 22:14)\n2 Dusan 5636 16 Dec 2013 22:14\nIzdvojeno: Preporuke za držanje pasa\nPoslednja poruka: branka912 (09 Dec 2013 16:40)\n6 Dusan 17431 09 Dec 2013 16:40\nIzdvojeno: Sudbina jednog psa\nPoslednja poruka: weie (24 Maj 2012 18:57)\n10 weie 8624 24 Maj 2012 18:57\nIzdvojeno: Kako si mogao?\nPoslednja poruka: Say (21 Maj 2010 13:56)\n6 life 5428 21 Maj 2010 13:56\nIzdvojeno: Spremanje hrane u sopstvenoj režiji\nPoslednja poruka: Dusan (20 Jul 2008 17:45)\n0 Dusan 14839 20 Jul 2008 17:45\nIzdvojeno: 10 molbi jednog psića\nPoslednja poruka: gamzzy (05 Feb 2007 02:37)\n0 gamzzy 4565 05 Feb 2007 02:37\nIzdvojeno: Ishrana mladunaca\nPoslednja poruka: DR (20 Jan 2006 13:29)\n0 DR 8045 20 Jan 2006 13:29\nUkupno su 486 korisnika na forumu :: 8 registrovanih, 3 sakrivenih i 475 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: ALBION101, Botovac, comi_pfc, Dukelander, havoc995, Ognjen D., saputnik plavetnila, Vlada1389


Sekulić: Teško procijeniti štetu od hrvatskih taksi | Analitika - Informativni Portal\nSekulić: Teško procijeniti štetu od hrvatskih taksi\nMinistarstvo ekonomije Crne Gore pozdravlja odluku hrvatske Vlade i Ministarstva poljoprivrede o ukidanju spornih odredbi Pravilnika koje su određivale povećanje troškova i nakada za kontrolu uvoznog voća i povrća, kazala je ministarka ekonomije Dragica Sekulić.\nObjavljeno: 10. 08. 2017 - 16:55 Promjenite veličinu teksta: A A A\nNa konferenciji za medije organizovanoj ovim povodom, ministarka Sekulić je kazala da je Crna Gora od početka podržavala dijalog u ovoj oblasti, nije planirala uvođenje kontra mjera i da je insistirala da domaći proizvođači u Hrvatskoj imaju jednak tretman kao i proizvođači u Crnoj Gori, Srbiji, BiH i ostalim zemljama regiona.\n„Pokazala se kao dobra naša regionalna inicijativa da na vrijeme upozorimo kolege iz Hrvatske da su ušli u jedan rizičan proces kršenja pravila i propisa u ovoj oblasti, čime su narušili konkurenciju i pokušali da na određeni način promovišu svoje domaće proizvođače. Meni je izuzetno drago što nije bilo potrebe za uvođenjem bilo kakvih mjera i instrumenata, ni od strane Crne Gore, ni od strane drugih država. Vjerujem da je ovo dobar način da i u narednom periodu sarađujemo i ukazujemo jedni drugima ukoliko dođe do kršenja međusobnih trgovinskih odnosa“, kazala je ministarka Sekulić.\nOno na čemu će Ministarstvo ekonomije u narednom periodu insistirati jeste da pri uvođenju nakada za vršenje kontrola postoji usaglašen iznos tih naknada.\n„To je inicijativa koju će Crna Gora u narednom periodu pokrenuti. Sa druge strane, mi ne pravimo bilo kakve kompromise u smislu bezbjednosti hrane, niti smo imali bilo šta protiv samog Pravilnika i njegove suštine, ali smo smatrali da uvećanje naknade od 22 puta nije u skladu sa pravilima i propisima“, kazala je ministarka i dodala da je bilo jako važno da Hrvatka hitno reaguje, što je i učinila.\nOna je saopštila da Crna Gora, odnosno resorno Ministarstvo poljoprivrede i ruralnog razvoja i Uprava za bezbjednost hrane planiraju da ovakav Pravilnik usvoje u septembru, a naknada će biti, kao što nalaže regulativa Evropske unije, u skladu sa stvarnim troškovima potrebnim za vršenje takve vrste kontrola.\n„Mi ćemo u komunikaciji sa kolegama iz Ministarstva poljoprivrede sugerisati da ta naknada ni u kom slučaju ne smije biti ni diskriminišuća, niti na uštrb bilo koga, ni domaćih proizviođača, ni uvoznika“, kazala je ministarka Sekulić.\nNa pitanje novinara o eventualnoj šteti koju je Crna Gora pretrpjela od 15. jula do danas zbog odredbi Pravilnika, ministarka Sekulić je kazala da štetu nije lako procijeniti.\n„Nije lako napraviti razliku šta od robe ide samo za Hrvatsku, a šta je preko Hrvatske izvoženo ka ostalim zemljama Evropske unije. Prema informacijama koje imamo iz direktne komunikacije sa privednicima, oni su nakon uvođenja ove naknade od strane Hrvatske tražili alternativne rute za izvos svoje robe, a ne preko Hrvatske koja bi bila zemlja za ulaz u EU. Svakako ćemo u komunikaciji sa privednicima, posredstvom Privredne komore, sagledati moguću štetu koja je mogla nastati u ovom periodu“, zaključila je ministarka Sekulić.\nTagovi: Dragica Sekulić Hrvatska\n10. 08. 2017 - 20:08\nPošto ništa ne izvozimo, šteta je 0. Preteška procjena.\n11. 08. 2017 - 08:46\nDragica je sjajan ministar. Sigurno će pokrenuti našu ekonomiju.\nhehehehe Ima li ovo ministarastvo PRE sluzbu da sprijeci ministarku da daje ovakve netacne i skoro pa smijesne izjave? Mozda je radeci u njemackoj banci upoznala energetski sistem da parira MANS-u tokom TV duela, mada otkrivajuci svoju nekontrolisanu stranu, ali je iz ove izjave skoro pa bolno jasno koliko o ekonomiji/ sistemu ne zna puno. Prvo, nije posao privrednika da kontaktiraju ministarstvo. Preko Uprave carina, samo jednim dopisom od jedne recenice moze se saznati koliko je i da li je uopste bilo kakvog izvoza u vezi proizvoda koji su bili targetirani od hrvatske administracije. Ako nije bilo izvoza, nije bilo stete. Ako jeste, iz sistema UC se moze saznati koji privrednici su bili eventualno pogodjeni. I eto proaktivnosti ministarstva prema temi u vezi koje su izborili formalnu reggionalnu bitku, ali i dalje bjeze od bitaka koje se stvarno ticu ozbiljnog pristupa privredi Crne Gore a da to nije kojekakvo ukrivanje oko forme a bez sustinskih pomaka.


PANASONIC ETHEREA INVERTER SNIŽENJE CS-XZ25XKEW/CU-Z25XKE – FreshCool\nPočetna > KLIMA UREĐAJI > PROIZVOĐAČI > PANASONIC ETHEREA INVERTER SNIŽENJE CS-XZ25XKEW/CU-Z25XKE\nPANASONIC ETHEREA INVERTER SNIŽENJE CS-XZ25XKEW/CU-Z25XKE quantity\nPanasonic Etherea inverter je izašao na tržište sa najnovijim modelom koji poseduje najnoviju nano x tehnologiju.\nNano x tehnologija je pametno rešenje za vaš čist i udoban dom.Panasonic Etherea je inverter koji ima 5 naprednih, funkcija kontrole.Panasonic Etherea inverter nano x poboljšava zaštitu vašeg doma 24 sata u nedelji.Panasonic Etherea premium inverter je dizajnirani, sofisticirani inverter klima uređaj,koji sa svojim performansama i dizajnom čine ovaj uređaj jedinstvenim.\nPanasonic nanoex vrhunska tehnologija čišćenja vazduha\nTOSHIBA Seiya Inverter RAS-B16J2KVG-E/RAS-16J2AVG-E


omnificgroup.com - O nama\nOmar Kajat, sa više od 20 godina iskustva, je među najistaknutijim dizajnerima enterijera na Bliskom istoku i dizajnerima i konsultantima iz oblasti velnes i fitnes centara, kao i bazena i vodenih konstrukcija. Svoje stručne usluge pruža širom svijeta.\nOmar je bio jedini dizajner enterijera koji je radio kao dio tima koji je konstruisao najveće ostrvo pravljeno ljudskom rukom, “The Pearl Qatar” u Dohi u periodu od 2007. do 2014.godine. Učestvovao je u izradi master plana, kao i u njegovom sprovođenju, gdje je upravljao podizanjem mnogih kula, vila, kuća, poslovnih prostora, riva, amfiteatra, i ostalih građevina.\nDizajnirao je mnoge vodene konstrukcije, uključujući jedinstvenu muzičku interaktivnu vodenu konstrukciju “Fontana Katara” u Dohi. Dizajnirao je veliki broj bazena, uključujući i bazen nagrađen za dizajn 2015. godine u Dohi.\nDizajnirao je i izveo mnoge stambene i poslovne prostore / velnes i fitnes centre u Libanu, Kataru i UAE. Tokom realizacije tih projekata, radio je sa renomiranim međunarodnim dobavljačima u svrhu ispunjenja vizija klijenata, ostajući u okvirima željenog budžeta.\nOmar je dizajnirao i nadgledao izgradnju mnogih rezidencijalnih i poslovnih prostora, velnes i fitnes centara u Libanu, Kataru i UAE. Tokom ovih projekata radio je sa renomiranim međunarodnim dobavljačima u cilju ispunjenja vizije i budžeta klijenta.\nOmar je diplomirao na U.S.E.K Universite Saint Esprit Kaslik u Bejrutu 2000. Godine.\nISTORIJA | MISIJA | VIZIJA\nSa više od dvije decenije iskustva i rada u različitim renomiranim firmama u Libanu i Kataru, Omar je dizajnirao i nadgledao mnoštvo projekata u Libanu, Kipru, Kuvajtu, Kataru, UAE i Italiji. Do današnjeg dana radio je na preko 200 komercijalnih i stambenih projekata.\nMisija firme je pametno planiranje prostora i građevinska rješenja za građevinske projekte nove generacije. Misija OMNIFIC-a je da pruži ekspertizu, znanje i izvanrednu vještinu dizajniranja koje su Vam potrebne da biste stvorili svoj sljedeći projekat. Bilo da Vam je potrebna izgradnja, dizajn enterijera ili renoviranje, OMNIFIC je tu da pruži profesionalna, blagovremena i rentabilna rješenja za ostvarenje Vaše ideje, od samog početka projekta. Svaki od naših projekata počinje personalizovanom konsultacijom i uključuje različite usluge prilagođene klijentu, od počet- nih skica do završnog izvođenja.\nBiznis sa akcentom na kvalitet konsultantskih usluga iz oblasti dizajna, kako u segmentu enterijera, tako i u segmentu arhitekture na rezidenci- jalnom i komercijalnom tržištu; pružanje usluga u Crnoj Gori i inostranstvu.


Faktor | Ministarstvo poljoprivrede o presudi Ustavnog suda FBiH: Trgovalo se interesima kantona u korist SNSD-a\n08.05.2020. / 19:57\nMinistarstvo poljoprivrede, vodoprivrede i šumarstva Livanjskog kantona oglasilo se saopćenjem za javnost vezano za presudu Ustavnog suda FBiH koji je osporio dijelove Zakona o poljoprivrednom zemljištu tog kantona jer pri njegovom usvajanju nisu konsultirane lokalne samouprave.\nU saopćenju se tvrdi kako je Ministarstvo poljoprivrede, vodoprivrede i šumarstva o postupku pred Ustavnim sudom saznalo tek nakon što je u Narodnim novinama objavljena presuda te se dodaje kako bi presuda zasigurno bila drukčija da je Ministarstvo znalo da se postupak vodi.\n- To potvrđuje činjenicu da je sam postupak unaprijed dogovoren i da su pojedinci svjesno trgovali interesima kantona u korist SNSD-a i pojedinca čije interese brane prilikom sklapanja ugovora o zakupu poljoprivrednog zemljišta. Da je presuda mogla biti drugačija i da su općine bile uključene u izradu zakona 2009. godine dokaz su materijali s javne rasprave - stoji u saopćenju.\nMinistarstvo dalje navodi kako je Ustavni sud FBiH naložio Skupštini kantona da u roku od šest mjeseci usaglasi osporenu odredbu s presudom, uz aktivno sudjelovanje općine na čijem području se nalazi poljoprivredno zemljište.\n- Ministarstvo je odmah pristupilo izmjenama i dopunama zakona te smo se opet obratili općinama za mišljenje. U roku smo poslali izmjene i dopune zakona na Vladu, više puta smo predlagali da se zakon nađe na dnevnom redu, ali Vlada se nije do danas očitovala o zakonu. Uigrana je međustranačka praksa da se uskrati mišljenje od Ministarstva pravosuđa, pa je to alibi predsjedniku Vlade zašto nešto ne stavlja na dnevni red (suprotno Poslovniku o radu Vlade). To, međutim, ne abolira nikoga što se zakon nije razmatrao na Vladi i Skupštini u predviđenom roku.\nJasno je bilo da Vlada neće raspravljati niti postupiti po presudi Ustavnog suda te smo dopune i izmjene zakona s pristiglim mišljenjima poslali na Skupštinski odbor za poljoprivredu, vodoprivredu i šumarstvo. Očekujemo da će se zaključci odbora provesti, da će Skupština kantonna imati zadnju riječ i da će se dodjela poljoprivrednog zemljišta vratiti u okvire zakona - stoji u saopćenju Ministarstva poljoprivrede, vodoprivrede i šumarstva Livanjskog kantona.\nLivanjski kantonpoljoprivredno zemljišteUstavni sud FBiH\nSjednica u Livnu\nAsocijacija mladih SDA dobila novi saziv sekretarijata\nSretni su i zadovoljni\nTrebevićka žičara od sutra počinje s radom: Po troje u gondoli


20 munjevitih tvitova Donalda Trampa nakon pokretanja postupka protiv njega: "Ovo je lov na veštice" - Telegraf.rs\n25/09/19 | 07:47 ≫ 08:20\n20 munjevitih tvitova Donalda Trampa nakon pokretanja postupka protiv njega: "Ovo je lov na veštice"\n- Tako važan dan u Ujedinjenim nacijama, toliko posla i toliki uspeh, a demokrate su namerno morale da unište i ponize sve sa više udarnih vesti. Ðubre od lova na veštice - napisao je Tramp na Tviteru\nFoto: Tanjug/AP, Twitter/@realDonaldTrump\nNaime, on je postavio 20 tvitova o ovoj odluci predsednice Predstavničkog doma i visoke funkcionerke stranke Nensi Pelosi, a mi vam prenosimo neke od njih.\nHanter Bajden; Foto: Tanjug/AP\nIako nema dokaza o navodnoj korupciji Bajdena ili njegovog sina, koji je bio u odboru ukrajinske energetske kompanije "Burizma holdings", Trampov razgovor može predstavljati zloupotrebu predsedničke moći, navodi CNN.\nTrudnica i njena beba preminule u Kelnu od trovanja lekom: Doktor se pravda "ja sam žrtva, ne ubica"\nDevojku je zlostavljao 3 sata, na kraju je spremio omču da je obesi\nOdredi smrti zloglasnog diktatora haraju Evropom\nBajden potpisuje uredbu koja će olakšati glasanje na izborima\n25. septembar 2019 | 08:21\nSa oca na sina, to je Amerika, kao i kod dinastije Bajden.Muvaju se uvek tamo gde naprave haos, posle koga započinju unosan posao koji im se daje u znak zahvalnosti za urađeno.


"Nećemo vašu pomoć, vi ste napravili virus" | BN\n"Nećemo vašu pomoć, vi ste napravili virus"\n- Iranski vrhovni lider ajatolah Ali Hamnei odbio je danas američku pomoć u borbi protiv korona virusa tvrdeći da je virus možda napravljen u SAD-u.\nSvijet 22.03.2020 | 12:59\nKakav RETARD Boze pomozi!! Najlakse je svoj javasluk i nesposobnost prebaciti na drugoga HAHAHAHA\nKo je za tebe retard? Opisujes sebe? Takvo američko licemerje je dno od dna.\nNemaju iskustva, ni testova. Išli bi exsperimentisati.\nSta ce oni nuditi kad se dave u vlastitim gov.ima!!!!!\nTreba dobro razmisliti o ovom mudrom komentaru iz Irana.!Najvece zlo u svetu je dekadentan Zapad.!\nNi nas narod nije mnogo pametniji od ovog hodze. Usoatlom, zato smo najsiromasnija nacija u Evropi.\nSAD,ENGLESKA i IZRAEL su glavni krivci\nSvasta se moze procitati\nPrivatne penzione fondove spasavaju. Ko ce znati, kada je sve izopaceno......\nMa jok pa to humani ameri da urade,ma kakav.Nevjerujem\nBoje se sto je i logicno. Takva neljudska vremena nastaju od pokradenih prvih milioncica.\nSad govore za Ameriku .. onda je to vjestacki,, a sta je sa Italijom kad bi tako bilo\nIzmaklo kontroli...trebalo samo u Kini da napravi haos...\nSto ne pomognu\nNisam ni ljekar,ni medicinar,ali se pitam sto se uopste ne snimaju pluca.Valjda imamo rendgen.Svi presli na test,koji je i skup,i nedostupan.Sta je s penicilina. Sta je s poznatih lijekova za pluca. Dr Šehovic je slaninom i sv.mašcu ljiecio i najteze oblike bolesti pluca. Da li iko umire,sto je takodje tuga,zalost,od druge bolesti sem od corona virusa.Cujem da inace u Italiji u normalnim uslovima umire oko 1.000.lica dnevno,sto je itekako veliki ljudski gubitak.Nesto ne stima.Nesto je izmedju istine,prirode i bioloskog rata.Narodima treba strucna istina,znanhe,disciplina,odgovornost,bez politike,sem zdravstvene politike.\nŠto ne pomognu Italiji\nItalija je ulaz u EU sa južne strane.Virus se širi brže na takav način....


Sud u Strazburu osudio vlasti Italije zbog vraćanja imigranata\nEvropski sud za ljudska prava u Strazburu presudio protiv zvaničnog Rima zbog vraćanja ilegalnih migranata u Libiju. Zbog toga će italijanska vlada razmotriti svoju imigracionu politiku.\nSud u Strazburu je naložio plaćanje po 15.000 evra za svakog vraćenog somalijskog i eritrejskog migranta, najavljeno je vlade Italije.\nPresuda dovodi u pitanje kontroverzni sporazum između bivšeg italijanskog premijera Silvija Berluskonija i ubijenog libijskog lidera Moamera Gadafija, s posebnim akcentom na vraćanje 24 izbeglice iz Eritreje i Somalije u Libiju 2009.\nSud u Strazburu je utvrdio da su "nelegalni migranti i azilanti bili sistematski hapšeni i zatvarani u uslovima opisanim kao nehumanim za život" i naložili Italiji da plati 15.000 evra za svakog od 24 vraćena ilegalna migranta na tlo Afrike.\n"Razmotrićemo ovu presudu s velikom pažnjom. To će nam omogućiti da razmislimo i ponovo razmotrimo našu imigracionu politiku", rekao je italijanski ministar za međunarodnu saradnju i integraciju Andrea Rikardi pošto je saopštena presude iz Strazbura, prenela je agencija AFP.\nPrema sporazumu Italija-Libija, Italija se obavezala na isplatu kompenzacije Libiji zbog 30-godišnje okupacije.


Jubilarni 50. FEST: Miloš Biković presednik žirija, film "Mrak" pred publikom | TVINEMANIA\n4. 07. 2022. | 08:19\nItalijanski reditelj Paolo Đenoveze i američki glumac Kejleb Londri Džons, dobitnik Zlatne palme za mušku ulogu u Kanu prošle glodine, doći će na jubilarni 50. Fest koji će biti održan od 25. februara do 6. marta pod sloganom “Novi hrabri svet”, najavio je danas gradski sekretar za kulturu Ivan Karl.\n“U ovom momentu na vezi smo i sa tri holivudska imana i verujem da će neko od njih takođe biti gost Beograda i jubilarnog Festa. Na sve ovo treba, poput navodnika, staviti globalnu situaciju sa koronom, od koje će u mnogome zavisiti mogućnost putovanja i realizacija gostovanja”, kazao je Karl.\n“Na svakih sedam dana ćemo puštati po jednu, da bi se na kraju odlučili za finalno rešenje. Insistirao sam da prvi put posle 1992. godine imamo i ćiriličnu verziju idejnog rešenja”, kaže Karl.\nPrema njegovim rečima, 50. Fest, van konkurencije, svečano otvara film “Strahinja Banović”, Stefana Arsenijevića, dok takmičarski program počinje još jednim sjajnim srpskim filmom “Mrak”, Dušana Milića.\n“Predsednik žirija festivala je Miloš Biković, dobitnici Beogradskog pobednika za doprinos svetskom filmu su Emir Kusturica i Miki Manojlović kojima će priznanja biti uručena na otvaranju festivala. Dan kasnije će biti promovisano drugo dopunjeno izdanje knjige o Emiru Kusturici autora Gorana Gocića u okviru edicije “Festovih 50″ Biblioteke grada Beograda, koja će tokom Festa predstaviti i monografije Maje Medić o Nebojši Đukeliću i Milana Nikodijevića o Dinku Tucakoviću”, najavio je Karl.\n“Gradska uprava, kompletan tim sekretarijata, naši direktori i zaposleni, svi zajedno smo sačuvali jedni druge jer bez ljudi nema programa, festivala, nemate sa kim i za koga da radite. Tako da je ravnomerna zasluga na svakoj koleginici i kolegi ponaosob. Republika Srbija i Grad Beograd su pokazali ozbiljan odnos prema institucijama i zaposlenima u kulturi naše zemlje, što će ostati kao svedočanstvo epidemijskih vremena i na to sam najviše ponosan. To vreme još traje, ali smo posle dve izazovne godine snažniji i iskusniji”, rekao je Karl.\n“Isto važi i za festivale i manifestacije od značaja Grada Beograda. Ako bih nešto podveo pod izazov, onda je to povratak Sajma knjiga, jer ako bi kojim slučajem izostao treću godinu zaredom, to bi bio njegov kraj u onom formatu i gabaritu na koji smo navikli i po kome je prepoznatljiv. To ne smemo da dozvolimo i verujem da ćemo sa menadžementom Beogradskog sajma, odborom i našim partnerima izdavačima uspeti da revitalizujemo smotru”, kazao je Karl.\nNapominje da je teško govoriti o ličnim planovima za budućnost u ovakvim vremenima, ali naglašava da bi sa sadašnje pozicije voleo da ode u “mirnodobskim uslovima”.\n“Na dužnost Gradskog sekretara za kulturu sam stupio krajem 2018. godine. Naredna 2019. godina mi je prošla u sagledavanju stanja i prilika u našim ustanovama i konsolidaciji festivala. Poslednje dve godine su obeležene koronom i borbom da sačuvamo ustanove, festivale, manifestacije, a pre svega ljude i resurse. Lično bih voleo da madat završim u ‘mirnodopskim ‘uslovima bez korone i vratim se televiziji”, kazao je Karl.\nTagovi: FESTMiloš BikovićMrak